
Ceci n'est pas une pipe


 El primer i dur confinament del 2020 va agafar l'Agrupación Señor Serrano en plena preparació de «The Mountain». Això va fer que la seva estrena dins el Grec 2020, en aquella ocasió al Teatre Lliure de Montjuïc, advertís que la proposta no estava prou madura. 

Ara, la programació i el calendari l'han portat a l'escenari més íntim del Teatre Lliure de Gràcia. I els Señor Serrano hi han arribat amb els deures fets amb una honesta revisió del que va ser la primera posada en escena sense perdre'n, esclar, ni el sentit ni els orígens potser perquè ja ho deia aquell: qui perd els orígens, perd la identitat.

La identitat de «The Mountain» és posar de manifest el núvol de mentides sobre el qual viu la societat actual, propiciades sobretot per la vulnerabilitat i, a la vegada, la ingènua fiabilitat de les xarxes. ¿Si el pintor René Magritte ja ho va dir: «Ceci n'est pas une pipe», per què els Señor Serrano no poden fer creure que una raqueta de bàdminton no és una raqueta de bàdminton sinó un bat de beisbol?

«The Mountain» es refereix sense subterfugis a l'ascensió a l'Everest del mític George Mallory, que el 1924 va intentar arribar al cim però, sense que se sàpiga encara avui si ho va aconseguir —ai, si aleshores haguessin existit els mòbils i els satel·lits!—, el fet és que va morir en la baixada i el seu cadàver es va trobar anys després just a uns cinc-cents metres del cim.

¿I com introdueix aquest fet l'Agrupación Señor Serrano en el seu trencaclosques de «The Mountain»? D'entrada, amb una obertura de la performer Anna Pérez Moya, amb un deix de l'anglès molt nadiu perquè l'espectacle és en anglès per la vocació internacional de la companyia, i també amb dos personatges jugant a bàdminton. Després, tornant a Mallory, amb algunes de les cartes de la seva dona Ruth. I per recordar a l'auditori que les fake news no són només cosa del present, Agrupación Señor Serrano fa referència també a un altre mite de la mentida: la versió radiofònica de «La guerra dels mons» que Orson Welles va fer servir, segurament sense proposar-s'ho, per fer córrer el pànic el 1938 entre la població nord-americana. 

El culte a la mentida continua quan la polifacètica i camaleònica Anna Pérez Moya intenta posar-se i fer creure que viu en la pell de Vladimir Putin aprofitant els recursos virtuals que el progrés digital ha aportat a les vides dels actuals terrícoles que a Montjuïc ja van comprovar què pot fer un dron en un escenari (per cert, en aquella primera versió ja van dir els Señor Serrano que no l'havien pogut fer sobrevolar pel damunt els caps de la platea —amb les ganes que se'ls intueix que en tenien— per qüestions de normes de seguretat).

Molta neu, esclar, tractant-se de l'Everest. Neu que sembla neu i neu virtual que també sembla neu. I la muntanya, com tantes muntanyes, per trobar-hi la veritat, un ideal que el teatre clàssic ha explorat ja algunes vegades, sense anar més lluny, el teatre català de Guimerà o el de Víctor Català.

En l'espectacle revisat i reposat ara d'Agrupación Señor Serrano hi ha els recursos escènics que els han fet reconeguts i premiats a tots els escenaris on han actuat: la performance, l'ús de càmera i projeccions en directe, les maquetes... L'experiència acumulada prové d'espectacles prou celebrats com «Brickman Brando Bubble Boom» (2013), «A house in Asia» (2014), «Birdie» (2016) o «Kingdom» (2018) —potser el més qüestionat de tots, espina que s'han tret ara del tot amb el renovat «The Mountain».
Andreu Sotorra, Clip de Teatre, 8 juliol 2020 / 19 març 2021

Proclama de lucidesa d'altura: Hem fet el cim (el crim)!

L'Agrupació Sr Serrano torna a la seva lucidesa que tant ens fa pensar: Avui, el ciutadà mitjà vol la informació que consolidi la seva opinió. Ha perdut esperit crític i es deixa persuadir per les notícies més amables al seu parer. Perquè proclama les injustícies dels seus enemics; o justifica i atenua les dels seus amics. La confiança, diu un Vladímir Putin de mascareta (o hauríem de dir Anna Pérez Moya?) que la veritat neix de la confiança. I que confiar cegament en algú significa tenir fe. Vaja, que aquest magnat és deixeble de sant Tomàs! 

Si l’any passat es van atrevir a fer un pas de gran format, amb un «Kingdom» una mica infantil, ara han tornat a la seva essència. Ja no gasten les pantalles dels mòbils d’abans, sinó que tenen l’estabilitat d’un dron. Potser amaguen encara massa algunes elaboracions del “cinemalive” (que es queden darrere la pantalla) però el que compta és que tornen a treure tesi com a «Birdie» (la immigració), «A house in Asia» (l’espectacularitat del l’atemptat a Bin Laden) o «Brickman Brando Bubble Boom» (un conte anticapitalista). La peça encara pot tenir alguns canvis, ja que el procés de producció ha patit el parèntesi del confinament i s'espera el resultat final en la temporada que farà al Lliure, previsiblement el mes de febrer vinent.

La colla del Sr. Serrano (podríem dir-li Ramírez o López, o Palacios. Tot és una convenció?) torna al seu format més concentrat a «The mountain». En el seu origami dramatúrgic fusiona tres històries (l’èpica de George Mallory a l’Everest; la radiació de «La guerra dels móns» i un Vladímir Putin quasi signant homilies de filòsof de l’autoajuda) i demostra com la realitat depèn de la mida de la pantalla amb què es vegi. O de la mirada que se li atorgui. Posen neu a la pantalla, la dilueixen, la transformen als ulls de tothom. I amb l’evidència de la paràbola d’un volant de bàdminton (o podríem de dir beisbol?) constaten la relativitat de les notícies.

La companyia sap distanciar-se del cas. Amb l'excusa de l'aparent objectivitat, desestimen atacar casos sonats a Catalunya de fake news ben candents. Per exemple, els cotxes antics i la riquesa de Jordi Pujol i Ferrusola o els despropòsits de nou ric per a Fèlix Millet (Cas Palau). Però també d'altres més dolorosos moralment com la famosa deixa de l'expresident Jordi Pujol, la ficció d'Enric Marco com a teòric supervivent dels camps de concentració nazis o els dubtes raonables del doble cim de Kilian Jornet a l'Everest. Si fóssim una societat adulta i madura podríem afrontar-ho i resoldre, sense empantengar-ho tot. Saber discernir entre els casos de males pràctiques, dels errors més o menys volguts de les accions valentes i positives. Però els crims s'amaguen sota la catifa (o sota la neu dels cims) i es proposa recomençar de nou. Aspirant a què el hamster, algun cop, surti de la roda.

Jordi Bordes, Recomana, 11 juliol 2020
No et refiïs ni del Señor Serrano

En què i en qui podem confiar?, es pregunten els de l'Agrupació Señor Serrano en el seu nou i ambiciós espectacle, que manté el seu peculiar llenguatge escènic, una barreja de tecnologia i reflexió sobre nosaltres. ¿I sense confiança com podem saber la veritat? Són qüestions prou actuals en el món de Faceebok, Google, reis comissionistes i altres sembradors de realitats aproximades quan no de notícies falses. La revolució tecnològica en el camp dels mitjans de comunicació i especialment en el món d’internet ha propiciat una anomenada democratització de la informació, però amb el pervers efecte de facilitar la manipulació, la desinformació interessada dels emuladors de Joseph Goebbels.

La confiança és, abans que tot, un desig, una esperança, mentre que la veritat és ara com ara escadussera i mutant en contra de la seva naturalesa. I a «The mountain» tots dos conceptes estan buits. La idea motriu de l’espectacle i que trobem reflectida en el mateix títol (en anglès perquè es una coproducció internacional destinada a fer gira) neix del misteri al voltant de l'intent de l'escalador George Mallory de conquerir el cim de l’Everest. Mallory va morir en el tercer intent sense que s’hagi pogut aclarir si va perdre la vida en el descens després de fer el cim o es va quedar a uns metres de fer-lo. El cim més alt del món és, però, també, una metàfora de qui busca, sovint en va, la veritat. Una mica de filosofia que troba el seu contrapunt en un dels reis de la manipulació informativa i de la propaganda i exagent de la KGB, Vladímir Putin. Putin amb la gràcia i dots de persuasió de l’actriu Ana Pérez Moya ens voldrà convèncer que el que porta a la mà és un bat de beisbol i no una raqueta de bàdminton perquè les coses no són el que semblen. I perquè un cop convençuts que el gos és mans podrà fotre’ns queixalada. I és que a la fi som molt crèduls. Com el oients estatunidencs de «La guerra del mons» d'Orson Welles (en pau descansi a Ronda) el 30 d’octubre del 1938.

Santi Fondevila, ARA, 11 juliol 2020
Agrupación Señor Serrano puja al cim de

«The Mountain» per parlar de la veritat

Agrupación Señor Serrano ha estrenat al Teatre Lliure de Montjuïc «Mountain». Un espectale marca de la casa en què es reflexiona sobre els límits de la veritat i les bases que fonamenten la confiança. En una societat contemporània bombardejada per les “fake news”, el muntatge d’Àlex Serrano, Pau Palacios i Ferran Dordal adquireix rabiosa actualitat. Els dubtes entre una narració de ficció i una de factual tenen tres traslacions a escena: la principal és la que protagonitza l’actriu Anna Pérez Moya, que posa veu a un intrigant personatge sintètic amb una evident retirada a Vladimir Putin. Aquest èmul del mandatari rus apareix com un consumat especialista en comunicació.

Les altres dues línies argumentals fan referència a episodis històrics. Un és el del mai contrastat ascens a l’Everest, el 1924, dels britànics George Mallory i Andrew Irvine, que no van tornar mai de l’expedició. L’altre és més conegut: la sèrie radiofònica «La guerra dels mons» d’Orson Welles, que el 1938 va entrar a les llars nord-americanes sembrant la psicosi. La companyia utilitza la muntanya com una metàfora d’allò inabastable, com la veritat.

Com és habitual en els espectacles de l’Agrupación Señor Serrano, la proposta barreja recursos escènics tan diferents com la performance, les maquetes, les càmeres per fer videoprojeccions en directe i altres elements que cada cop van expandint més els límits del seu teatre. Aquesta vegada la joia de la corona és un dron. Després d’haver estrenat al Grec títols com «Brickman Brando Bubble Boom» (2013) «A house in Asia» (2014), «Birdie» (2016) o «Kingdom» (2018) ara, amb «The Mountain» plantegen un nou repte al públic del festival, que haurà de verificar si el relat que presenten en escena és veritat. L’espectacle és en anglès amb sobretítols en català, perquè la producció viatjarà a diversos teatres d’Europa, com és habitual en la companyia.

Víctor Giralt, BETEVÉ, 9 juliol 2020

Cumbres borrascosas

Pensar la verdad a través de la mentira consensuada del teatro. Aquí podrían situarse una buena parte de los espectáculos de la Agrupación Señor Serrano y también su nueva creación «The Mountain», que llega en buena forma al Grec a pesar de que los ensayos —nos avisan al principio— no han sido los suficientes por culpa del confinamiento. La falta de tiempo no se percibe en la fluidez técnica de una compañía que ha hecho de pantallas, vídeo en directo y miniaturas filmadas su asiduo y recurrente lenguaje, esta vez al servicio de un combinado de alpinistas, marcianos y una versión virtual de Putin.

¿Fue George Mallory el primero en coronar el Everest antes de morir? La propuesta estrenada en el Teatre Lliure reflexiona en tono aparentemente documental sobre las leyendas y teorías al respecto. Mientras, en paralelo, escuchamos fragmentos de la versión radiofónica de «La guerra de los mundos» con la que Orson Welles sembró el pánico en 1938. No hay que creer todo lo que sale en los medios: así presentado es casi una obviedad. 

Van un poco más lejos explorando entre la nieve y la niebla una escurridiza idea de verdad como consenso. La redondea en pantalla el doble digital de Putin sembrando extrañas parábolas que introducen el concepto de poder en la ecuación. No podían faltar las 'fakes news'. ¿De verdad el espectáculo se ha financiado con una página de noticias falsas? No lo sabremos.

Se agradece que prescindan de la épica mascada y expliquen la ascensión de Mallory a través de las cartas que le enviaba su esposa Ruth, reverso de la historia. También dan mucho aire al dispositivo las intervenciones de la joven performer y narradora Anna Pérez Moya, que complementa con humor y desparpajo el tono frío de máquina que habían llegado a tener anteriores creaciones. Cuando gane un poco de ritmo «The Mountain» será una placentera ascensión.

Manuel Pérez Muñoz, El Periódico, 9 juliol 2020
Tom Cruise i Vladimir Putin a l’Everest

Els Serranos contraataquen. L’Agrupación Señor Serrano ha estrenat el seu darrer espectacle al Festival Grec: «The Mountain». Sí, en anglès, perquè els Serranos són una d’aquelles companyies catalanes que roden molt pel món i tornen poc al Born. El virus els ha obligat a estrenar aquest muntatge (coproducció del Grec i cinc teatrassos europeus) sense acabar. O, més ben dit, no tan acabat com voldrien. La seva muntanya parla de veritat(s), invasions alienígenes i cartes d’amor unidireccionals.

Seiem, obedients, a la platea de la Sala Fabià Puigserver. Caparrons separats de forma ordenada, mascaretes i alguns ventalls. A l’escenari, llum verda i dues persones jugant a bàdminton. Un dels esports més elegants i silenciosos del món. El volant és la pilota més gràcil del planeta, l’antítesi del meló maldestre del rugbi. Els anglesos són els creadors dels esports amb els millors equipaments: bàdminton, tennis, golf. “This is a fact”. La blancor del vestuari signat per Lola Belles combina de meravella amb la il·luminació de Cube.bz: fredor i asèpsia a parts iguals. Abans de començar la funció, el senyor Serrano en persona (Àlex Serrano) ens dona la benvinguda i les gràcies per haver vingut: la feina de resistència que fa la companyia no s’entén sense la nostra, la dels espectadors. Com la bobina i el fil elèctric, ens escalfem mútuament. Una forma bonica d’expressar el corrent d’energia que s’estableix entre l’escenari i la platea.

La veu de l’espectacle és la de l’Anna Pérez Moya, que parla un anglès britànic envejable. No sé si és massa aviat per identificar una tendència: creadors d’una certa edat (estupenda), que contracten actrius joves per donar un aire nou als seus muntatges. Penso en Juan Navarro i Gonzalo Cunill incorporant a Gemma Polo a «En lo alto para siempre», que es va poder veure el passat mes de febrer (fa una eternitat) al Lliure de Gràcia. La Pérez Moya inicia l’espectacle amb un monòleg, força llarg, on ens explica que això anirà sobre George Mallory, alpinista anglès que va voler conquerir l’Everest als anys vint, sobre «La guerra dels mons» radiada per Orson Welles i sobre la veritat en totes les seves formes. Què és la veritat? Què és el consens? És Vladimir Putin alguna cosa més que una icona pop? És el “face tracking” la versió postmoderna dels retrats multicolor d’Andy Warhol?

La blancor, la fredor i la netedat apareixen i reapareixen a les notes que vaig prendre durant la funció. La neu és la protagonista en diverses escenes del muntatge, en diferents formats: artificial i digital. La retransmissió que Orson Welles va fer de «La guerra dels mons», el 1938 a la CBS, va ser un punt d’inflexió en la història recent de la veritat. A quin Welles ens creiem? Al jove penedit o al madur amb cara d’entremaliat? Vladimir Putin ens parla de confiança i sentim les cartes que Ruth Mallory va enviar al seu marit escalador. Són veritat, aquestes cartes? Té alguna importància, això? «The Mountain» és un gran muntatge, que peca, ai las, d’allò que succeeix sovint als nostres escenaris: un cert excés textual i una prèdica als convençuts. Paradoxalment, a l’espectacle amb més text dels Serranos li aniria bé una esquilada. Les “fake news” són el pa nostre de cada dia, i els que omplíem la platea del Lliure crec que estem d’acord en totes les tesis que presenta la companyia. Tom Cruise mirant a l’horitzó amb expressió intensa (a qualsevol de les seves pel·lícules) som tots nosaltres, mirant la pantalla verda i fent veure que veiem quelcom més enllà.

Un dron, versió hipertecnificada del volant del bàdminton, es passeja per l’escenari amb elegància. Servidor imaginava que, com a gran final, acabaria sobrevolant els caps dels espectadors. Però no va ser així. La productora de l’espectacle em va dir, a la postfunció, que els nous protocols de seguretat ho prohibeixen. Fa quatre dies els ocells del Baró d’Evel ens passaven a fregar i ara no podem tenir un bitxo fred i esterilitzat volant sobre les nostres testes. “La muntanya de la veritat és buida”, diuen els Serranos. Sabrem algun dia tota la veritat? Trobarem la càmera Kodak de George Mallory? És el Montseny el nostre Everest? O més aviat la muntanya de la Paramount?

Oriol Puig Taulé, Núvol, 14 juliol 2020

La veritat es queda sense èpica

Fa un parell de mesos, la sequera d’activitat cinematogràfica i la paralització de festivals de cinema tan fonamentals com ara el de Canes provocada per la pandèmia, va donar origen a una suggestiva proposta on line batejada amb el nom de «We Are One: A Global Film Festival». I casualment, una de les joies programades en aquella  mostra, va ser la còpia admirablement restaurada pel British Film Institut  de la pel·lícula de J. B. L. Noel «The Epic of Everest». Aquest documental enlluernador enregistrat in situ per un dels mateixos expedicionaris, no és altra cosa que la crònica filmada pas a pas i campament a campament de la llegendària expedició britànica que es va proposar fer el cim de l’Everest l’any 1924, després del frustrant intent fallit que havia tingut lloc dos anys abans. El cinema ens dóna doncs l’oportunitat d’anar seguint totes les etapes d’una aventura que va acabar dramàticament amb la desaparició de George Mallory i Andrew «Sandy» Irvine, deixant oberta  (probablement, per sempre més) la incògnita sobre si havien o no aconseguit fer el cim abans de fondre’s en el forat negre de les blanques  neus perpètues. Una incògnita que no es va poder aclarir ni quan el cadàver de Mallory va ser trobat finalment 75 anys després d’aquella desaparició. I una incògnita que encara ara —gairebé un segle després, i quan altres expedicionaris han aconseguit ja culminar la gesta— segueix originant teories i tasques de recerca, a l’espera d’aquella troballa capaç de revelar la veritat absoluta i ja definitivament inqüestionable.

Però com ens recorda Agrupación Señor Serrano en aquest magnífic espectacle que (ja que la cosa va de cims) se situa a l’altura dels pics més alts de la seva creativitat després de la lleugera relliscada de «Kingdom»,  i que pren aquella expedició mítica com a eix vertebrador de tota la proposta, això de les veritats absolutes i inqüestionables,  és quelcom ben relatiu. I si ho pot ser fins i tot en el terreny d’allò que semblen evidències tangibles més enllà de cap dubte raonable, ja no cal ni dir (però sí cal dir-ho un i altre cop, perquè tenim massa tendència a oblidar-ho), fins a quin punt aquesta relativitat resulta aclaparadora quan entrem en el territori de les idees, dels conceptes, de les grans ideologies i les grans creences religioses que ens enxampen del tot i converteixen en dogma tot allò que forma part del seu ideari.

Però ja que hem entrat en el terreny de “la veritat”, no ens costa res donar el pas  —també els Serrano ho fan— cap a  “la postveritat”, un concepte que pot semblar relativament recent, però que en realitat ens parla d’un fenomen potser tan vell com la mateixa humanitat. Per a posar-se a difondre “postveritat” a tort i a dret, no calen xarxes socials tecnològiques. La Història ens demostra un i altre cop la forma com sovint, allò que s’ha acabat imposant com a “la veritat” en un determinat moment, no ha estat  altra cosa que la convenció assumida per un grup  (de vegades amb un únic individu amb prou empenta visionària i/o manipuladora  en hi ha prou per començar a encendre la flama) que —quan el grup o l’individu han tingut prou força per projectar-se— han acabat  adquirint caràcter de convenció més o menys universal. I d’altra banda, ¿no som nosaltres mateixos portadors de veritats personals que de vegades van canviant al llarg de l’existència, sense que hi hagi de per mig una oberta voluntat de mentir?

Parlant de mentir, o de dir dues coses diferents en moments diferents potser  sense tenir plena consciència de com en són de contradictòries, parlem una mica d’Orson Welles, perquè també ell té un lloc d’honor reservat a la muntanya de Señor Serrano. Com és ben sabut, l’any 1938 Welles (Orson) se’n va servir de Wells (H.G.) per tal d’expandir una onada de pànic que va sacsejar bona part de la població dels Estats Units. Welles dirigia llavors un ja molt popular programa de ràdio titulat «Mercury Theatre on the Air» que oferia versions dramatitzades de relats cèlebres. I el relat triat per al  diumenge 30 d’octubre de 1938, no era altra que la novel·la «La guerra dels mons» en la qual Wells (l’escriptor)  descriu una invasió marciana de la terra que en té molt també de metàfora política. Però el juganer Orson, va decidir convertir el relat en una mena de noticiari que retransmetia en directe la invasió, donant-li tanta credibilitat  a la falsa noticia que una gran quantitat d’oients  la va prendre com a bona. Després de l’enrenou provocat per aquella programa que moltes dècades més tard, Jordi Évole va copiar de forma ben discutible al seu «23 F. Operación Palace», Welles es va disculpar al·legant que en cap cas havia intentat enganyar la població: l’evidència de la ficció radiofònica li semblava tan clara, que no podia sospitar la reacció que s’anava a produir. «The Mountain» mostra les imatges filmades d’aquella declaració, mostra la cara de perplexitat de Welles, el penediment reflectit als seus ulls. Però després, recull també les imatges d’unes declaracions fetes per Welles 17 anys més tard, en les quals el genial creador de «Ciutadà Kane» (una pel·lícula que també té molt a veure amb la creació de la  postveritat, i amb aquella  indesxifrable veritat oculta que pot ser la clau de tota una existència però que s’escapa a la mirada de l’observador més atent) reconeixia amb somriure sorneguer haver estat ben conscient dels efectes que el programa podia produir. Quin dels dos Welles menteix? Jo, particularment, no em crec la innocència de la primera declaració:  al cap i a la fi,  el director de «Question Mark. Fake» (amb el títol, no cal ni  afegir fins a quin punt aquesta estupenda i poc coneguda pel·lícula connecta també amb allò que exposa Agrupación), era també un gran actor. Però hi cap la possibilitat que el segon Welles, no fos conscient del tot del que havia dit el primer Welles, quan va fer la  segona  afirmació.

Pujar la gran muntanya de la veritat, resulta una tasca molt més complexa encara que fer el cim de l’Everest. I no ens enganyem, com no s’enganyen els Serrano: pel camí de l’ascensió, sempre tindrem tendència a creure que és veritat allò que volem que sigui veritat. I això és comprova un i altre cop, tant pel que fa als mitjans que escollim per estar informats, com pel que fa als fenòmens de identificació col·lectiva que produeixen les xarxes socials. Arribats a aquest punt, si tens davant teu una performer tan convincent com ara Anna Pérez Moya decidida a convèncer-te que és Vladimir Putin, no li cal més que un programa generador d’imatges virtuals no especialment sofisticat (el pressupost marca la pauta) perquè comencis a creure que potser sí que la tal Anna no és altra cosa que el president de totes les Rússies que justament aquests dies s’acaba d’eternitzar en el seu càrrec.

Curiosament i significativament —i encara que les seves propostes no puguin ser més diferents—, l’espectacle dels Serrano acaba connectant passant per l’Everest amb aquell altre que ha presentat Angélica Liddell durant aquest mateix Grec. Som també en aquest cas davant una senyal d’alarma que ens alerta sobre el depredador absolutisme de les veritats que es volen imposar com a absolutes, negant així l’eclèctica realitat de vegades canviant i sempre amb algun que altre component contradictòriament ambigu de l’espècie humana. Agrupación ho fa mitjançant una proposta que, tal i com se’ns avisa abans del seu inici, encara no està del tot ajustada perquè el tema víric ha impedit tenir prou temps per a aquests ajustos. Però el resultat actual, transmet ja molt bé l’encert global d’una proposta que, mentre desmunta l’èpica de la veritat, sap crear alhora la seva pròpia èpica. I que, tot despullant la veritat de falses certeses servint-se alhora brillantment d’aquella falsa realitat creada amb maquetes i trucs visuals que són marca de la casa, sap també com donar-li al conjunt un punt d’emotivitat gairebé romàntica: les cartes de Ruth Mallory ajuden també molt en aquest sentit.

Ramon Oliver, Recomana, 15 juliol 2020
La montaña inaccesible

Alcanzaron las cimas más altas con «A house in Asia» y «Birdie» y ahora, tras la más lúdica «Kingdom», los de Agrupación Señor Serrano vuelven en «The Mountain» a ponerse serios para explorar los nebulosos vericuetos de la verdad. Caminos que nos conducen a unas certezas intangibles que nacen de la confianza. ¡Y qué fácil de manipular es esa confianza que hunde sus raíces en nuestras creencias! En esta sociedad de la desinformación, donde las ‘fake news’ campan a sus anchas, la pregunta es qué es la verdad y qué nos hace creer en algo.

El montaje, en la línea de las mejores obras de esta magnífica compañía, ilustra con ejemplos conocidos cómo los medios y las opiniones hegemónicas moldean nuestros puntos de vista y la realidad. Cada uno la pintamos a nuestra manera. Con su habitual e innovador lenguaje —maquetas, vídeo en directo, pantallas… que manejan con maestría—, a los que han añadido un dron que les permite otros ángulos de visión, el colectivo arma un muy lúcido caleidoscopio con dos historias que flirtean con el engaño y un personaje, Vladimir Putin, líder manipulador que aparece cual gurú filosófico. Podrían haber recurrido a Trump o Bolsonaro, pero, dicen acertados, el exagente de la KGB les aportaba un plus de opacidad y sibilina inteligencia en su capacidad para guiar a las masas y convencerles de todo lo que se proponga. Anna Pérez Moya, en un notable trabajo, recrea a un Putin virtual y ejerce de narradora en una pieza que, avisan al inicio, no han podido ensayar por el confinamiento. Aun así, presentaron una estupenda propuesta que, con más ritmo y algún reajuste, ganará todavía más altura. 

La montaña del título hace referencia a la ascensión al Everest de George Mallory en 1924. La incógnita sobre si lo coronó y murió en el descenso pervive bajo su cadáver, hallado muchos años después a unos 500 metros de la cima. Nos cuentan los hechos con el aliento poético y emotivo de las cartas que le escribe su mujer, en las que se despide con un “aún te quiero”, excepto en la última misiva, en la que desaparece el ‘aún’ mientras desaparece la figura del escalador entre la niebla del pico. Esa montaña remite también simbólicamente a la ascensión a la verdad, al conocimiento, que propugnaba Platón en el mito de la caverna. Una ascensión harto compleja que implica romper las cadenas que nos atan a las creencias más arraigadas. 

La otra historia, que encaja perfectamente en el puzle (más prescindible me parece el juego ficcional con el bádminton/béisbol), es la más mítica demostración del poder de los medios: «La guerra de los mundos» orquestada por Orson Welles. Preludio de las ‘fake news’, la radiofónica invasión marciana disparó la histeria colectiva. Un impacto que los periódicos no dudaron en exagerar y al que se sumó el interrogante sobre las intenciones de Welles: ¿quiso causar el pánico?

Las preguntas se van acumulando en un montaje que cobra mayor relevancia que nunca en estos tiempos de pandemia, con los poderes —redes sociales, políticos, medios…— nublando el paisaje y la gente, encadenada a la incertidumbre, incapaz de salir de la caverna y emprender ese ascenso a la inalcanzable montaña.  

Imma Fernández, El Periódico, 15 juliol 2020

